ก.ล.ต. เล็งปรับแก้พ.ร.บ.หลักทรัพย์ฯ พร้อมชงบอร์ดต้นปี 64
ก.ล.ต. เล็งปรับแก้พ.ร.บ.หลักทรัพย์ฯ พร้อมชงบอร์ดต้นปี 64
7 ต.ค. 2563

นางสาวรื่นวดี สุวรรณมงคล เลขาธิการ คณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า ก.ล.ต.เตรียมเสนอปรับปรุงแก้ไข พ.ร.บ.หลักทรัพย์และตลาดหลักทรัพย์ในหลายส่วน ได้แก่ ผู้สอบบัญชีและสำนักงานสอบบัญชี, การจัดตั้งสภาธุรกิจตลาดทุนไทย, การเสนอขายหลักทรัพย์ดิจิทัล, ประสิทธิภาพการบังคับใช้กฎหมาย, การคุ้มครองพยาน, ผู้ถือหุ้นรายใหญ่, ตลาดรองและองค์กรที่เกี่ยวเนื่องกับธุรกิจหลักทรัพย์, โครงสร้างองค์กรกำกับดูแลตลาดทุน และ กองทุนเยียวยาผู้ลงทุน โดยจะนำเข้าสู่การพิจารณาของคณะกรรมการ ก.ล.ต.ในช่วงไตรมาส 1 หรือไตรมาส 2 ของปี 64